4 Le fa go ntse jalo, polelo e e tlhotlheleditsweng e bolela ka tlhomamo gore mo dipakeng tsa moragonyana tsa nako+ bangwe ba tla wa+ mo tumelong, ba tlhokomela dipolelo tse di tlhotlheleditsweng+ tse di tsietsang le dithuto tsa madimona,+ 2 ka boitimokanyo jwa batho ba ba buang maaka,+ ba ba tshwailweng mo digakoloding+ tsa bone jaaka e kete ka tshipi e e babolang; 3 ba iletsa gore go tsenwe mo lenyalong,+ ba laela gore go ithijwe mo dijong+ tse Modimo a di bopileng+ gore ba ba nang le tumelo+ ba bile ba itse boammaaruri sentle ba di je ba ntsha ditebogo. 4 Lebaka la seno ke gore popo nngwe le nngwe ya Modimo e molemo,+ mme ga go na sepe se ruri se tla ganwang+ fa se amogelwa ka go ntshiwa ga ditebogo,+ 5 gonne se itshepisiwa ka lefoko la Modimo le ka go se rapelela. 6 Fa o naya bakaulengwe dikgakololo tseno o tla bo o le modiredi yo o molemo wa ga Keresete Jesu, yo o otliwang ka mafoko a tumelo le a thuto e e molemo+ e o e lateletseng gaufi thata.+ 7 Mme gana go amogela dipolelo tsa maaka+ tse di senyang boitsheko jwa se se boitshepo le tse basadibagolo ba di bolelang. Kafa letlhakoreng le lengwe ithapise, mokgele wa gago e le boineelo jwa bomodimo. 8 Gonne go thapisa mmele go tswela mosola go le gonnye; mme boineelo jwa bomodimo+ bo tswela mosola mo dilong tsotlhe,+ e re ka bo na le tsholofetso ya botshelo jaanong le ya jo bo tla tlang.+ 9 Polelo+ eo e a ikanyega e bile e tshwanelwa ke go amogelwa ka botlalo. 10 Gonne re dira ka natla e bile re iteka+ go dira seno, ka gonne re solofetse mo Modimong yo o tshelang, yo e leng Mmoloki+ wa batho ba mefuta yotlhe,+ segolobogolo wa ba ba ikanyegang.+ 11 Nna o neye ditaelo+ tseno o bo o di rute.+ 12 A motho ope a se ka a lebela bosha+ jwa gago kwa tlase le ka motlha. Go na le moo, nna sekao+ sa ba ba ikanyegang,+ mo go bueng, mo boitshwarong, mo loratong, mo tumelong, mo boitshekong.+ 13 Fa ke sa ntse ke tla, tswelela o dira ka bojotlhe mo go baleng+ phatlalatsa,+ mo go rotloetseng, mo go ruteng. 14 O se ka wa tlhokomologa mpho+ e e mo go wena e o neng wa e newa ka polelelopele+ le fa setlhopha sa banna ba bagolwane se ne se go baya diatla.+ 15 Tlhatlhanya ka dilo tseno;+ nwelelela mo go tsone, gore botswelelopele+ jwa gago bo bonatshege mo bathong botlhe. 16 Nna o itlhokometse+ e bile o tlhokometse go ruta+ ga gago. Nna mo dilong tseno, gonne ka go dira seno o tla ipoloka o bo o boloka ba ba go reetsang.+